Dasmat dhe mediat sociale
Hoteli “W” i Nju Jorkut ka filluar t’u ofrojë çifteve që martohen shërbim për menaxhimin e medias sociale
Erdhi dhe dasma e shekullit të XXI: me postimet në Facebook, Twitter dhe Instagram. Tani, një hotel në Nju Jork po ofron një shërbim për të ndihmuar çiftet për nevojat e tyre për median sociale gjatë ditës së martesës. Listës së martesave gjatë ditëve të sotme, iu shtua diçka tjetër. Më parë, të fejuarit shqetësoheshin vetëm për unazat, ushqimet, dhe një fustan. Por tani duhet të konsiderojnë edhe aspektin e medias sociale. Dhe çiftet sot nuk po kursehen aspak. Një hotel në Nju Jork ka filluar t’i ofrojë atyre shërbim për postimet në mediat sociale. Për tre mijë dollarë, hoteli “W” ofron të krijojë dhe menaxhojë faqen e Facebook-ut të çiftit, të vëjë foto në Instagram dhe të postojë në Twitter për ta. Sarah Winiarz dhe Kerwin Guevarra po planifikojnë dasmën e tyre për në tetor të këtij viti. Ata besojnë se një person posaçërisht për median sociale është mënyra e duhur për të përfshirë miqtë dhe familjarët në çdo hap të ceremonisë, sidomos nëse ata jetojnë larg. Për nusen Winiarz, thelbi nuk është ndarja e tepruar e fotografive, por ndarja e momenteve të rëndësishëm për ta me familjarët dhe miqtë e tyre. Edhe pse disa mund të thonë se kjo është diçka e tepruar, psikologu social Guy Winch thotë se është një hap i arsyeshëm. Zonja Kiefer vë në dukje se njerëzit dikur mendonin se edhe marrja në punë e një planifikuesi për dasmën ishte e tepruar. Kështu që, ajo mendon se opinioni do të fillojë të ndryshojë dhe do të ketë më shumë kërkesa për shërbimin e tyre.